Folyamatosan nő az árbevételt termelő hazai startupok aránya

Az MFB Csoporthoz tartozó Hiventures, Közép-Kelet-Európa egyik legnagyobb kockázati tőkealapjaként, Európai Uniós és saját forrásból, közel 56,1 milliárd forintnyi tőkével segíti a hazai innovatív vállalkozásokat és startupokat inkubációs, magvető és növekedési befektetési életszakaszokban. A múlt évben közel hárommilliárd forintos összárbevételt értek el azok a startupok, amelyek 2017-ben kaptak befektetést a Hiventures-től.